Kulkuneuvorahasto
Kulkuneuvorahasto. Sittenkuin Keis. Majesteti, Säätyjen alamaisen anomuksen johdosta, että jokin osa yleisen valtiovaraston käytettävänä olevasta taikka syntyvästä ylijäämästä siirrettäisiin rautatien rakennukseen käytettäväksi kulkuneuvovarastoon, armollisella julistuksella helmikuun 18 p:ltä 1889 on määrännyt niin hyvin että 1,000,000 markan summa siirrettäisiin mainittuun varastoon, kuin myöskin että Senatin tulisi 1890 vuoden kuluessa ilmoittaa josko ja mihin määrään tällainen siirtäminen rahanhoitokautena 1889 - 1891 lisäksi voisi tapahtua, on Senati sen valtiovaraston verrattain melkoisen ylijäämän johdosta, minkä täksi vuodeksi laadittu valtiolasku osottaa, ja myöskin siihen nähden, että ensi aikoina toimitettavat rautatienrakennukset, etenkin raudanhintojen kohoomisen johdosta, tulevat käymään melkoista kalliimmiksi kuin viime valtiopäivien ajalla voitiin arvata, viime maaliskuun 27 p:nä alamaisuudessa esittänyt, eikö kahden miljonan markan summa saataisi valtion ylijäämävaroista lisäksi siirtää kulkuneuvovarastoon.

Tähän alamaiseen esitykseen on Keis. Majesteti valtiosihterinviraston kirjelmän mukaan toukokuun 24 p:ltä 1890 suvainnut armossa myöntyä.

[Lähde: Uusi Suometar 10.6.1890 sivu 2]

Anonyymi
Rautatieliikenne
Uusi Suometar
1890